ai4bharat/Pralekha huggingface dataset:
രാജ്യരക്ഷാ മന്ത്രാലയം
വൈസ് അഡ്മിറല് എ.കെ.ചൗള കവരത്തിയിലെ നേവല് സാറ്റലൈറ്റ് ഡാറ്റ സെന്റര് ഉദ്ഘാടനം ചെയ്തു
(ദക്ഷിണ നാവിക കമാന്ഡ് മേധാവി വൈസ് അഡ്മിറല് എ.കെ. ചൗള കവരത്തിയിലെ ഐഎന്എസ് ദ്വീപ്രക്ഷകില് അത്യാധുനിക സൗകര്യങ്ങളുള്ള നേവല് കമ്മ്യൂണിക്കേഷന് നെറ്റ്വര്ക്കിന്റെ സാറ്റലൈറ്റ് ഡാറ്റാ സെന്റര് ഉദ്ഘാടനം ചെയ്തു. ലക്ഷദ്വീപില് മൂന്ന് ദിവസത്തെ സന്ദര്ശനത്തിനെത്തിയതാണ് അദ്ദേഹം. തീരസംരക്ഷണ സേനയുടെ ജില്ലാ കമാന്ഡറായ ഡിഐജി ഡി.ദിനകരന്, ലക്ഷദ്വീപ് അഡ്മിനിസ്ട്രേറ്ററുടെ ഉപദേഷ്ടാവ് ശ്രീ. എ അന്ബരസ് ഐഎഎസ്, ഐഎന്എസ് ദ്വീപ് രക്ഷകിന്റെ കമാന്ഡിംഗ് ഓഫീസറായ കമാന്ഡര് പ്രവീണ്, ലക്ഷദ്വീപിലെ ജില്ലാ കളക്ടര് ശ്രീ. എസ് അസ്കര് അലി ഐഎഎസ്, ലക്ഷദ്വീപ് അസിസ്റ്റന്റ് കളക്ടര് ഇഗ്നാ ക്ലീറ്റസ് ഐഎഎസ് എന്നിവരും ചടങ്ങില് സന്നിഹിതരായിരുന്നു.
അത്യാധുനിക നെറ്റ്വര്ക്കിംഗ് ഉപകരണങ്ങള് സജ്ജീകരിച്ചിരിക്കുന്ന പുതിയ സാറ്റലൈറ്റ് ഡാറ്റാ സെന്റര് ഇന്ത്യന് നാവികസേനയുടെ ആശയവിനിമയ സംവിധാനത്തില് വലിയ കുതിച്ചുചാട്ടമുണ്ടാക്കുമെന്നു വൈസ് അഡ്മിറല് എ.കെ. ചൗള പറഞ്ഞു. സായുധ സേനകളുടെ കേന്ദ്രീകൃത പ്രവര്ത്തനങ്ങളിലേക്കുള്ള മറ്റൊരു നാഴികക്കല്ലാന്ന് തടസ്സമില്ലാത്ത ഈ നെറ്റ്വര്ക്ക് സംവിധാനമെന്ന് അദ്ദേഹം പറഞ്ഞു. സാറ്റലൈറ്റ് ഡാറ്റാ സെന്ററില് നടന്ന ചര്ച്ചയില്, തീര ശുചീകരണം, മാലിന്യ സംസ്കരണം, നാവിക എന്സിസിയുടെ വിപുലീകരണം, മറ്റ് ഭരണപരമായ പ്രശ്നങ്ങള് എന്നിങ്ങനെ ദ്വീപുകളെ സംബന്ധിച്ച വിവിധ വിഷയങ്ങള് ലക്ഷദ്വീപ് ഭരണകൂട പ്രതിനിധികളുമായി ചര്ച്ച ചെയ്തു.
ഉപരാഷ്ട്രപതിയുടെ കാര്യാലയം
ഗുരുനാനക്ക് ദേവ് ജയന്തിയുടെ തലേന്ന് ഉപരാഷ്ട്രപതി ജനങ്ങൾക്ക് ആശംസകൾ നേർന്നു
ന്യൂ ഡൽഹി: നവംബർ 07, 2022
ഗുരുനാനക്ക് ദേവ് ജയന്തിയുടെ തലേന്ന് ഉപരാഷ്ട്രപതി ശ്രീ ജഗ്ദീപ് ധൻഖർ ജനങ്ങൾക്ക് ആശംസകൾ നേർന്നു.
സത്യം, ദയ, ധർമ്മം എന്നീ സാർവത്രിക ഗുണങ്ങളാൽ ബന്ധിതമായ മനുഷ്യരാശിയുടെ അന്തർലീനമായ ഐക്യം വിളിച്ചോതുന്ന ഗുരുനാനക്ക് ദേവിനെപ്പോലുള്ള മഹാന്മാരായ ഗുരുക്കന്മാരിൽ നിന്ന് ആത്മീയവും ധാർമ്മികവുമായ മാർഗ്ഗനിർദ്ദേശം ലഭിച്ച നമ്മുടെ രാജ്യം അനുഗ്രഹീതമാണെന്ന് അദ്ദേഹം പറഞ്ഞു.
ഗുരുനാനക്ക് ദേവിനെപ്പോലുള്ള ആചാര്യന്മാരുടെയും ഗുരുക്കന്മാരുടെയും ജ്ഞാനം കൊണ്ട് ഭാരതം വിശ്വഗുരുവിന്റെ ബഹുമാന്യമായ പദവി നേടി. കാരുണ്യപൂർണമായ സദാചാര ജീവിതത്തിന്റെയും എല്ലാവരെയും ഉൾക്കൊള്ളുന്ന സമൂഹത്തിന്റെയും പാത അദ്ദേഹം നമുക്ക് കാണിച്ചുതന്നു.
ഗുരുനാനക്ക് ദേവിന്റെ നിത്യസന്ദേശം ദയയും അനുകമ്പയും സമാധാനവും നിറഞ്ഞ ഒരു ലോകം സൃഷ്ടിക്കുന്നതിനുള്ള പാതയിലേക്ക് നമ്മെ നയിക്കുമെന്ന് ഉപരാഷ്ട്രപതി പ്രത്യാശിച്ചു.
(Visitor Counter : 103
പ്രധാനമന്ത്രിയുടെ ഓഫീസ്
പ്രധാനമന്ത്രി ബംഗ്ലാദേശിൽ പ്രതിപക്ഷ നേതാക്കളെ കണ്ടു
രണ്ട് ദിവസത്തെ ബംഗ്ലാദേശ് സന്ദർശനത്തിന്റെ ഭാഗമായി പ്രധാനമന്ത്രി ശ്രീ നരേന്ദ്ര മോദി ബംഗ്ലാദേശിലെ വിവിധ രാഷ്ട്രീയ കക്ഷികളിലെ പ്രതിപക്ഷ നേതാക്കളുമായി കൂടിക്കാഴ്ച നടത്തി. ഇരുരാജ്യങ്ങളുടെയും ഉഭയകക്ഷി ബന്ധങ്ങൾ ചർച്ചയിൽ ഉൾപ്പെട്ടു.
(
പ്രധാനമന്ത്രിയുടെ ഓഫീസ്
നാരി ശക്തി വന്ദന് അധീനിയം എല്ലാവരെയും ഉള്ച്ചേര്ക്കുന്ന ഭരണത്തിന്റെ ഒരു പുതിയ യുഗം സാദ്ധ്യമാക്കി: പ്രധാനമന്ത്രി
നയത്തിലും നിയമനിര്മ്മാണത്തിലും സ്ത്രീകളുടെ പങ്കാളിത്തത്തിന് വലിയ തടസ്സം സൃഷ്ടിച്ചിരുന്നത് പൊളിച്ചുകൊണ്ട് എല്ലാവരെയും ഉള്ക്കൊള്ളുന്ന ഭരണത്തിന്റെ ഒരു പുതിയ യുഗം നാരി ശക്തി വന്ദന് നിയമം അഴിച്ചുവിടുമെന്ന് കേന്ദ്ര ആഭ്യന്തരമന്ത്രി ശ്രീ അമിത് ഷാ ഒരു ലേഖനത്തിലൂടെ ചൂണ്ടിക്കാട്ടിയതിനെ പ്രധാനമന്ത്രി ശ്രീ നരേന്ദ്ര മോദി അംഗീകരിച്ചു.
''അടുത്തിടെ പാസാക്കിയ നാരീ ശക്തി വന്ദന് അധീനിയം എല്ലാവരെയും ഉള്ച്ചേര്ക്കുന്ന ഭരണത്തിന്റെ ഒരു പുതിയ യുഗം സാദ്ധ്യമാക്കുന്നത്എങ്ങനെയാണെന്ന് കേന്ദ്ര ആഭ്യന്തര മന്ത്രി ശ്രീ അമിത് ഷാ വിശദീകരിക്കുന്നു'' കേന്ദ്ര ആഭ്യന്തര മന്ത്രി ശ്രീ അമിത് ഷായുടെ എക്സിലെ ഒരു പോസ്റ്റ് പങ്കിട്ടുകൊണ്ട് പ്രധാനമന്ത്രി പറഞ്ഞു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 183.20 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 16 ,187 പേര്
ചികിത്സയിലുള്ളത് 0.04 ശതമാനം പേര്
രോഗമുക്തി നിരക്ക് 98.75%
കഴിഞ്ഞ 24 മണിക്കൂറിനിടെ1826 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,24,82 ,262 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,421 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 78.69 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 6,20,251 പരിശോധനകള്.
--ND--
(
പ്രധാനമന്ത്രിയുടെ ഓഫീസ്
കിസാൻ ക്രെഡിറ്റ് കാർഡ് നമ്മുടെ കഠിനാധ്വാനികളായ കർഷകർക്ക് ജീവിതം എളുപ്പമാക്കുന്നു: പ്രധാനമന്ത്രി
കിസാൻ ക്രെഡിറ്റ് കാർഡ് നമ്മുടെ കഠിനാധ്വാനികളായ കർഷകർക്ക് ജീവിതം എളുപ്പമാക്കുന്നുവെന്നും അതിന്റെ പ്രധാന ലക്ഷ്യവും അതുതന്നെയാണെന്നും പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ഹത്രസിൽ നിന്നുള്ള ഒരു ട്വീറ്റ് ത്രെഡിൽ ശ്രീ രാജ്വീർ ദിലർ കർഷകർക്ക് കിസാൻ ക്രെഡിറ്റ് കാർഡ് നൽകുന്ന സൗകര്യങ്ങളെക്കുറിച്ച് സംസാരിച്ചു.
ഹത്രാസ് എംപിയുടെ ട്വീറ്റ് ത്രെഡിന് മറുപടിയായി പ്രധാനമന്ത്രി ട്വീറ്റ് ചെയ്തു ;
""കിസാൻ ക്രെഡിറ്റ് കാർഡ് ഞങ്ങളുടെ കഠിനാധ്വാനികളായ ഭക്ഷണ ദാതാക്കൾക്ക് ജീവിതം എളുപ്പമാക്കിയിരിക്കുന്നു എന്നത് സന്തോഷകരമാണ്. അത് തന്നെയാണ് അതിന്റെ ഉദ്ദേശവും!".
മന്ത്രിസഭ
അസം ഒത്തുതീര്പ്പ് വ്യവസ്ഥയുടെ ആറാമത് ഉപാധിയും ബോഡോകളുടെ വിവിധ ആവശ്യങ്ങളും നടപ്പാക്കാന് ഉന്നതതല കമ്മിറ്റി രൂപീകരിക്കുന്നതിന് അനുമതി
അസം കരാറിന്റെ ആറാമത് ഉപാധിയും 2003ലെ ഒത്തുതീര്പ്പ് ധാരണകളില് വിവക്ഷിച്ചിരുന്ന വ്യവസ്ഥകളും ബോഡോ സമൂഹവുമായി ബന്ധപ്പെട്ട മറ്റു പ്രശ്നങ്ങളും നടപ്പാക്കുന്നതിന് ഒരു ഉന്നതതല സമിതിയെ നിയമിക്കാന് പ്രധാനമന്തി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി.
(1979 മുതല് 1985 വരെ നീണ്ടുനിന്ന അസം കലാപത്തിന് ശേഷം 1985 ഓഗസ്റ്റ് 15നാണ് അസം ഒത്തുതീര്പ്പുണ്ടായത്. അസമിലെ ജനങ്ങളുടെ സാംസ്ക്കാരിക, സാമൂഹിക, ഭാഷാപര വ്യക്തിത്വവും പാരമ്പര്യവും സംരക്ഷിക്കുന്നതിനും നിലനിര്ത്തുന്നതിനും പ്രോത്സാഹിപ്പിക്കുന്നതിനും യോജിച്ച ഭരണഘടനാപരവും ഭരണവപരവുമായ സംരക്ഷണം ഉറപ്പാക്കുമെന്നതാണ് അസം ഒത്തുതീര്പ്പ് വ്യവസ്ഥയുടെ ആറാമത്തെ ഉപാധിയില് പറയുന്നത്.
എന്നാല് ഒത്തുതീര്പ്പ് വ്യവസ്ഥകള് ഒപ്പിട്ട് 35 വര്ഷം കഴിഞ്ഞിട്ടും ഈ ആറാമത്തെ ഉപാധി ശരിയായി ഇതുവരെ നടപ്പാക്കിയിട്ടില്ലെന്ന വികാരമാണുള്ളത്. അതുകൊണ്ട് അസം ഒത്തുതീര്പ്പ് വ്യവസ്ഥയിലെ ഉപാധി ആറില് പറഞ്ഞിരിക്കുന്നതുപോലെയുള്ള ഭരണഘടനാപരവും നിയമപരവും ഭരണപരവുമായ സുരക്ഷാനിര്ദേശങ്ങള് നല്കുന്നതിനായി ഒരു ഉന്നതതല സമിതിയെ നിയമിക്കുന്നതിന് മന്ത്രിസഭ അനുമതി നല്കി. 1985 മുതല് ആറാമത്തെ ഉപാധിയിലുള്ള കാര്യങ്ങള് നടപ്പാക്കുന്നതിന് സ്വീകരിച്ച പ്രവര്ത്തനങ്ങള് സമിതി പരിശോധിക്കും. സമിതി ഓഹരിപങ്കാളികളുമായി ചര്ച്ചകള് നടത്തുകയും അസം നിയമസഭയിലും തദ്ദേശഭരണസമിതികളിലും അസം ജനതയ്ക്ക് വേണ്ട സംവരണത്തിന്റെ തോത് നിര്ണയിക്കുകയും ചെയ്യും. അതോടൊപ്പം ആസാമിസിന്റെയും അസമിലെ മറ്റ് പ്രാദേശിക തനതുഭാഷകളുടെയും സംരക്ഷണത്തിന് അവശ്യം വേണ്ട നടപടികളെക്കുറിച്ചും അസം ഗവണ്മെന്റ് ജോലികളില് നല്കേണ്ട സംവരണത്തിന്റെ തോതിനെക്കുറിച്ചും അതോടൊപ്പം അസം ജനതയുടെ സാംസ്ക്കാരിക, സാമൂഹിക, ഭാഷാപരമായ സ്വത്വവും പാരമ്പര്യവും സംരക്ഷിക്കുന്നതിനും നിലനിര്ത്തുന്നതിനും വേണ്ട മറ്റ് നടപടിളെക്കുറിച്ചും കമ്മിറ്റി വിലയിരുത്തും.
സമിതിയുടെ ഘടനയും പരിഗണനാവിഷയങ്ങളും സംബന്ധിച്ച വിശദാംങ്ങള് ആഭ്യന്തരമന്ത്രാലയും പ്രത്യേകിച്ച് പുറപ്പെടുവിക്കും. ഈ കമ്മിറ്റിയുടെ രൂപവല്ക്കരണം അസം ജനതയുടെ ദീര്ഘകാല പ്രതീക്ഷ നിറവേറ്റുന്നതിന് രൂപത്തിലും ഉള്ളടക്കത്തിലും വഴിതുറക്കുമൊണ് പ്രതീക്ഷിക്കുന്നത്.
അതോടൊപ്പം ബോഡോ സമുദായവുമായി ബന്ധപ്പെട്ട് ദീര്ഘകാലമായി നിലനില്ക്കുന്ന നിരവധി വിഷയങ്ങള് പൂര്ത്തീകരിക്കുന്നതിനുള്ള നടപടികള്ക്കും മന്ത്രിസഭ അംഗീകാരം നല്കി. 2003ല് ഒപ്പിട്ട ബോഡോ കരാര് പ്രകാരം ഭരണഘടനയുടെ ആറാമത്തെ ഷെഡ്യൂളിന്റെ അടിസ്ഥാനത്തില് ഒരു ബോഡോ ലാന്ഡ് ടെറിറ്റോറിയല് കൗണ്സില് സ്ഥാപിച്ചിട്ടുണ്ട്. എന്നാല് ബോഡോകളുടെ വിവിധ സംഘടനകളില്നിന്നും നിലനില്ക്കുന്ന മറ്റ് പല ആവശ്യങ്ങളെക്കുറിച്ചും നിവേദനങ്ങള് ലഭിച്ചിട്ടുണ്ട്.
ഭാഷാ സാംസ്ക്കാരിക പഠനകേന്ദ്രവും ബോഡോ മ്യൂസിയവും സ്ഥാപിക്കുന്നതിനും കൊക്രഷാറില് നിലിവിലുള്ള ഓള് ഇന്ത്യാ റേഡിയോ സ്റ്റേഷനും ദൂര്ദര്ശന് കേന്ദ്രവും നവീകരിക്കുന്നതിനും ബി.ടി.എ.ഡി. വഴി കടന്നുപോകുന്ന സൂപ്പര്ഫാസ്റ്റ് ട്രെയിനിനെ അരോണൈ എക്പ്രസ് എന്നു നാമകരണം ചെയ്യുന്നതിനും മന്ത്രിസഭായോഗം അനുമതി നല്കി. ഈ തീരുമാനങ്ങള് നടപ്പാക്കുന്നതിന് ബന്ധപ്പെട്ട മന്ത്രാലയങ്ങള് ആവശ്യമായ നടപടികള് സ്വീകരിക്കും.
അനുയോജ്യായ ഭൂനയവും നിയമങ്ങളുമായി ബന്ധപ്പെട്ട് സംസ്ഥാന ഗവമെന്റും ആവശ്യം വേണ്ട നടപടികള് സ്വീകരിക്കും. അതിനോടൊപ്പം ആചാരം, പാരമ്പര്യം, പ്രാദേശിക സമുദായങ്ങളുടെ ഭാഷ എന്നിവയെക്കുറിച്ച് ഗവേഷണം നടത്തുന്നതിനും അവ രേഖപ്പെടുത്തുന്നതിനും ഒരു ഇന്സ്റ്റിറ്റ്യൂട്ട് സ്ഥാപിക്കുന്നതിനുള്ള നടപടികള് കൈക്കൊള്ളുകയും ചെയ്യും.
MRD - 11
സാമ്പത്തിക വർഷം 2020-21 മുതൽ 2028-29 വരെ, മരുന്ന് സംയുക്തങ്ങളെ ഉത്പാദന ബന്ധിത ഇളവ് പദ്ധതിക്ക് കീഴിൽ ഉൾപ്പെടുത്താൻ പ്രധാനമന്ത്രി ശ്രീ നരേന്ദ്രമോദി അധ്യക്ഷനായ കേന്ദ്ര മന്ത്രിസഭാ
യോഗം അനുമതി നൽകി.
രാജ്യത്തെ ആഭ്യന്തര ഉൽപ്പാദകർക്ക് ഗുണംചെയ്യുമെന്ന് പ്രതീക്ഷിക്കപ്പെടുന്ന ഈ നടപടിയിലൂടെ ഗുണഭോക്താക്കൾക്ക് ചിലവ് കുറഞ്ഞ കൂടുതൽ മരുന്നുകൾ ലഭ്യമാക്കാൻ ആകും.
ഉയർന്ന മൂല്യമുള്ള ഉൽപ്പന്നങ്ങളുടെ നിർമ്മാണത്തെ പ്രോത്സാഹിപ്പിക്കുന്നതിന് പുറമേ, കയറ്റുമതിയിലെ മൂല്യവർധനക്കും ഈ പദ്ധതി വഴിതുറക്കും. 2022-23 മുതൽ 2027-28 വരെയുള്ള ആറു വർഷക്കാലയളവിൽ 2.94 ലക്ഷം കോടി രൂപയുടെ അധിക വിൽപനയും, 1.96 ലക്ഷം കോടി രൂപയുടെ അധിക കയറ്റുമതിയുമാണ് ഇതിലൂടെ ലക്ഷ്യമിടുന്നത്.
വൈദഗ്ധ്യം ഉള്ളതും ഇല്ലാത്തവരുമായ രാജ്യത്തെ പൗരൻമാർക്കായി ഇരുപതിനായിരം പ്രത്യക്ഷ തൊഴിലവസരങ്ങളും, എൺപതിനായിരത്തോളം പരോക്ഷ തൊഴിലവസരങ്ങളും പദ്ധതിയിലൂടെ സൃഷ്ടിക്കപ്പെടും എന്നാണ് പ്രതീക്ഷ.
അതീവ പ്രാധാന്യമുള്ള മരുന്നുകളിൽ സ്വാശ്രയത്വം കൈവരിക്കാനും, സങ്കീർണവും ഉന്നത സാങ്കേതിക വിദ്യ-അധിഷ്ഠിത ഉൽപ്പന്നങ്ങളുടെ വികസനം, നൂതനാശയ രൂപീകരണം എന്നിവ പ്രോത്സാഹിപ്പിക്കാനും ഇതിലൂടെ കഴിയുമെന്നാണ് കരുതപ്പെടുന്നത്. ഒപ്പം ഈ മേഖലയിൽ 15,000 കോടി രൂപയുടെ നിക്ഷേപത്തിനും പദ്ധതി വഴിതുറക്കും.
മരുന്ന് സംയുക്തങ്ങൾ ഉത്പാദിപ്പിക്കുന്ന, ഇന്ത്യയിൽ രജിസ്റ്റർ ചെയ്തിട്ടുള്ള സംരംഭങ്ങളെ അവരുടെ ആഗോള ഉത്പാദക വരുമാനം അനുസരിച്ച് ആണ് തരം തിരിച്ചിട്ടുള്ളത്. ഈ മൂന്ന് വിഭാഗങ്ങളിലേക്കും അപേക്ഷകർക്ക് വേണ്ട യോഗ്യതകൾ താഴെ കൊടുക്കുന്നു:
ഗ്രൂപ്പ് എ: 2019-20 സാമ്പത്തിക വർഷത്തിൽ മരുന്ന് സംയുക്തങ്ങളുടെ ആഗോള ഉത്പാദക വരുമാനം 5,000 കോടിയോ അതിനു മുകളിലോ ഉള്ളവർ
ഗ്രൂപ്പ് ബി: 2019-20 സാമ്പത്തിക വർഷത്തിൽ മരുന്ന് സംയുക്തങ്ങളുടെ ആഗോള ഉത്പാദക വരുമാനം 500 കോടി രൂപ മുതൽ 5000 കോടി രൂപ വരെ ഉള്ളവർ
ഗ്രൂപ്പ് സി: 2019-20 സാമ്പത്തിക വർഷത്തിൽ ആഗോള ഉത്പാദക വരുമാനം 500 കോടി രൂപയിൽ താഴെയുള്ള സംരംഭകർ. എംഎസ്എംഇ വ്യവസായ മേഖലയ്ക്കായി ഈ വിഭാഗത്തിൽ ഒരു ഉപ-വിഭാഗത്തിന് രൂപം നൽകുന്നതാണ്
പദ്ധതിക്ക് കീഴിൽ 15,000 കോടി രൂപയുടെ ഇളവുകളാണ് ആകെ ലഭ്യമാക്കുക. മേൽപ്പറഞ്ഞ ഓരോ വിഭാഗത്തിനും ലഭിക്കുന്ന ഇളവുകൾ താഴെ കൊടുക്കുന്നു:
ഗ്രൂപ്പ് എ: 11,000 കോടി രൂപ
ഗ്രൂപ്പ് ബി: 2,250 കോടി രൂപ
ഗ്രൂപ്പ് സി: 1,750 കോടി രൂപ
എ, സി വിഭാഗത്തിൽപ്പെട്ടവർക്ക് ഉള്ള ഇളവുകൾ മറ്റ് വിഭാഗങ്ങളിലേക്ക് മാറ്റി വകയിരുത്തുന്നത് അല്ല. പക്ഷേ ബി വിഭാഗത്തിൽപ്പെട്ട അപേക്ഷകർക്കായി അനുവദിച്ചിരിക്കുന്ന ഇളവുകൾ പൂർണ്ണമായി ഉപയോഗപ്പെടുത്താതെ പക്ഷം, അത് ഗ്രൂപ്പ് A വിഭാഗത്തിൽപ്പെട്ടവർക്ക് നൽകുന്നതാണ്.
2019-20 സാമ്പത്തിക വർഷത്തെ ആധാരം ആക്കിയാകും ഉൽപ്പന്നങ്ങളുടെ അധിക വില്പന കണക്കുകൂട്ടുക.
താഴെപ്പറയുന്ന മൂന്ന് വിഭാഗത്തിൽപ്പെട്ട മരുന്ന് സംയുക്ത ഉൽപ്പന്നങ്ങൾക്കാണ് ഈ പദ്ധതി ലഭ്യമാകുക:
വിഭാഗം 1
ജൈവ മരുന്ന് സംയുക്തങ്ങൾ; കോംപ്ലക്സ് ജനറിക് മരുന്നുകൾ, പേറ്റന്റ് ഉള്ളതോ പേറ്റന്റ് കാലാവധി അടുത്തുതന്നെ അവസാനിക്കുന്നതും ആയ മരുന്നുകൾ, കോശങ്ങൾ അടിസ്ഥാനമാക്കിയുള്ളതോ, ജനിതക ചികിത്സയുമായി ബന്ധപ്പെട്ടതോ ആയ മരുന്നുകൾ, അപൂർവമായ രോഗങ്ങൾക്കായുള്ള പ്രത്യേക മരുന്നുകൾ തുടങ്ങിയവ
വിഭാഗം 2
ആക്ടീവ് ഫാർമസ്യൂട്ടിക്കൽ നിർമ്മാണ വസ്തുക്കൾ, ഡ്രഗ് ഇന്റർമീഡിയേറ്റുകൾ തുടങ്ങിയവ
വിഭാഗം 3
1, 2 വിഭാഗത്തിൽ ഉൾപ്പെടാത്ത മരുന്നുകൾ
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 219.46 കോടി കടന്നു
ന്യൂ ഡൽഹി: ഒക്ടോബർ 20, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 219.46 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.11 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 25,510 പേരാണ്. ഇത് ആകെ രോഗബാധിതരുടെ 0.06 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,579 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,40,82,064 ആയി. ദേശീയ രോഗമുക്തി നിരക്ക് 98.76%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,141 പേർക്കാണ്.
കഴിഞ്ഞ 24 മണിക്കൂറിൽ 2,51,515 പരിശോധനകൾ നടത്തി. 89.94 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.97 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.85 ശതമാനമാണ്.
RRTN
(Visitor Counter : 87
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 06.08.2020
ഇതുവരെ:
ഇന്ത്യയിലെ കോവിഡ് 19 രോഗമുക്തിനിരക്ക് വീണ്ടും ഉയര്ന്ന് 67.62 % ആയി; ആകെ രോഗമുക്തരുടെ എണ്ണം 13.2 ലക്ഷം
രോഗമുക്തി നിരക്ക് റെക്കോര്ഡ് ഉയരത്തില്
മരണനിരക്കു കുറഞ്ഞ് 2.07 ശതമാനമായി
കോവിഡ്-19 സാമ്പത്തിക പാക്കേജിന്റെ രണ്ടാം ഗഡുവായി സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും
890.32 കോടി രൂപ കേന്ദ്രസർക്കാർ അനുവദിച്ചു
കോവിഡ് ബാധ ഉയരുന്ന പശ്ചാത്തലത്തില് പണമൊഴുക്ക് മെച്ചപ്പെടുത്താനും സമ്പദ് വ്യവസ്ഥയെ കൂടുതല് പിന്തുണയ്ക്കാനും അധിക വികസന, നിയന്ത്രണ നയ തീരുമാനങ്ങള് പ്രഖ്യാപിച്ച് ആര്ബിഐ
(കോവിഡ് 19 മായി ബന്ധപ്പെട്ട് കഴിഞ്ഞ 24 മണിക്കൂറിനിടയിൽ പുറത്തിറങ്ങിയ പത്രക്കുറിപ്പുകള്
ഇതോടൊപ്പം)
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
കോവിഡ് 19: കേന്ദ്ര ആരോഗ്യ കുടുംബക്ഷേമ മന്ത്രാലയത്തില് നിന്നുള്ള പുതിയ വിവരങ്ങള്: ഇന്ത്യയിലെ കോവിഡ് 19 രോഗമുക്തിനിരക്ക് വീണ്ടും ഉയര്ന്ന് 67.62 % ആയി. മരണനിരക്കു കുറഞ്ഞ് 2.07 ശതമാനമായി. സുഖം പ്രാപിച്ചവരുടെ ആകെ എണ്ണം 13,28,336. കഴിഞ്ഞ 24 മണിക്കൂറിനിടെ 46,121 പേര് രാജ്യത്ത് രോഗമുക്തി നേടി.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1643730
ലോകാരോഗ്യ സംഘടന റീജണല് ഡയറക്ടറും തെക്ക് കിഴക്കന് ഏഷ്യാ മേഖലയിലെ ആരോഗ്യ മന്ത്രിമാരുമായി ഡോ. ഹര്ഷ് വര്ദ്ധന് സംവദിച്ചു
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1643754
കോവിഡ്-19 സാമ്പത്തിക പാക്കേജിന്റെ രണ്ടാം ഗഡുവായി സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും 890.32 കോടി രൂപ കേന്ദ്രസർക്കാർ അനുവദിച്ചു: കോവിഡ്-19 പ്രതിരോധത്തിനായി 22 സംസ്ഥാന-കേന്ദ്രഭരണ പ്രദേശങ്ങൾക്ക് എമർജൻസി റെസ്പോൺസ് ആന്റ് ഹെൽത്ത് സിസ്റ്റം പ്രിപെഡ്നെസ്സ് പാക്കേജിന്റെ രണ്ടാം ഗഡുവായി 890.32 കോടി രൂപ കേന്ദ്ര സർക്കാർ അനുവദിച്ചു.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1643694
ഭവന, ഗ്രാമീണ, മുന്ഗണന മേഖലകള്ക്ക് അധിക സാമ്പത്തിക പിന്തുണ നല്കി ആര്ബിഐ
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1643736
കോറോണ പോരാളികള്ക്കായി ഇഎന്സി ബാന്ഡിന്റെ ലൈവ് പെര്ഫോമന്സ്
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1643685
ഗരീബ് കല്യാണ് റോസ്ഗാര് അഭിയാന് കീഴില് ആറ് ആഴ്ചകള് കൊണ്ട് കുടിയേറ്റ തൊഴിലാളികള്ക്ക് നല്കിയത് 17 കോടി തൊഴില് ദിനങ്ങളും 13, 240 കോടി രൂപയും.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1643632
കോവിഡ്-19 മഹാമാരി കാലത്തെ മികച്ച ഭരണ മാതൃകകളെ പറ്റിയുള്ള ഐടിഇസി-എന്സിജിജി രാജ്യാന്തര ശില്പശാല ഡോ. ജിതേന്ദ്ര സിങ്ങ് ഉദ്ഘാടനം ചെയ്തു.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1643811
പ്രധാനമന്ത്രിയുടെ ഓഫീസ്
സിആർപിഎഫ് സേനാംഗങ്ങളുടെ വൃക്ഷം നടീൽ യജ്ഞത്തെ പ്രധാനമന്ത്രി അഭിനന്ദിച്ചു
വിശ്വനാഥ് ധാമിന്റെയും ഗ്യാൻവാപിയുടെയും സുരക്ഷയ്ക്കായി 75,000 മരങ്ങൾ നട്ടുപിടിപ്പിച്ച സിആർപിഎഫ് ജവാന്മാരുടെ മരം നടീൽ യജ്ഞത്തെ പ്രധാനമന്ത്രി പ്രശംസിച്ചു. ഈ സംരംഭം രാജ്യത്തിനാകെ മാതൃകയാണെന്ന് പ്രധാനമന്ത്രി പറഞ്ഞു.
അദ്ദേഹം ട്വീറ്റ് ചെയ്തു :
“സിആർപിഎഫ് ജവാന്മാരുടെ ഈ സംരംഭം എല്ലാവർക്കും പ്രചോദനമാകും. സുരക്ഷാ ഭടന്മാർ എന്ന നിലയിൽ,പരിസ്ഥിതി സംരക്ഷിക്കാനുള്ള അവരുടെ ശ്രമം രാജ്യത്തിനാകെ മാതൃകയാണ്. "
center>
പ്രധാനമന്ത്രിയുടെ ഓഫീസ്
ദുഃഖ വെള്ളി ദിനത്തില് യേശുക്രിസ്തുവിനെ സ്മരിച്ച് പ്രധാനമന്ത്രി
പ്രധാനമന്ത്രി ശ്രീ.നരേന്ദ്ര മോദി ദുഃഖ വെള്ളി വേളയില് യേശു ക്രിസ്തുവിന്റെ സത്യത്തോടുള്ള സമര്പ്പണം, സേവനം, നീതി എന്നിവ അനുസ്മരിച്ചു.
'മറ്റുള്ളവരെ സേവിക്കാനായി യേശുദേവന് തന്റെ ജീവിതം സമര്പ്പിച്ചു. അദ്ദേഹത്തിന്റെ ധൈര്യവും സത്യസന്ധയും നീതിബോധവും വേറിട്ടു നിന്നു. ദുഃഖവെള്ളി വേളയില് അദ്ദേഹത്തിന്റെ സത്യത്തോടുള്ള സമര്പ്പണം, സേവനം, നീതി എന്നിവ നാം ഓര്മിക്കുന്നു, പ്രധാനമന്ത്രി പറഞ്ഞു.
(
സൂക്ഷ്മ, ചെറുകിട, ഇടത്തരം മന്ത്രാലയം
കോവിഡ് 19 പ്രതിരോധം: ഖാദി ഗ്രാമ വ്യവസായ കമ്മീഷന് ഇരട്ട ആവരണമുള്ള പ്രത്യേക മുഖാവരണം വികസിപ്പിച്ചു
ജമ്മു കശ്മീരില് 7.5 ലക്ഷം മുഖാവരണം വിതരണം ചെയ്യും
കോവിഡ് 19 പ്രതിരോധത്തിന്റെ ഭാഗമായി ഖാദി ഗ്രാമ വ്യവസായ കമ്മീഷന് ഇരട്ട ആവരണമുള്ള പ്രത്യേക മുഖാവരണം വികസിപ്പിച്ചു. ആവശ്യാനുസരണം വിതരണം ചെയ്യാനായി ഈ മുഖാവരണം വലിയ തോതില് തയാറാക്കി വരികയാണ്. ഇതിന് പുറമെ നിലവില് 7.5 ലക്ഷം മുഖാവരണം ജമ്മു കശ്മീരില് വിതരണം ചെയ്യാനായി കമ്മീഷന് സംഭരിച്ചു കഴിഞ്ഞു. ഏഴു ഇഞ്ച് നീളവും 9 ഇഞ്ച് വീതിയും മൂന്നു മടക്കുകളിലായി തുന്നിയിട്ടുള്ള മുഖാവരം കെട്ടുന്നതരത്തിലുള്ളതാണ്.
പ്രത്യേകതരം ഖാദി തുണി കൊണ്ട് നിര്മിച്ച മുഖാവരണം ഉള്ളിലുള്ള ഈര്പ്പം 70 ശതമാനം വരെ പുറത്തേക്ക് വരുന്നത് തടയുമെന്ന് കമ്മീഷന് ചെയര്മാന് വി.കെ സക്സേന പറഞ്ഞു. വിപണിയില് കിട്ടുന്ന മറ്റു മാസ്കുകളെ അപേക്ഷിച്ച് അനായാസ വായു സഞ്ചാരം ഉറപ്പാക്കുന്നതും കൈവശം സൂക്ഷിക്കാന് എളുപ്പവുമാണ്.
ഇവ വീണ്ടും കഴുകി ഉപയോഗിക്കാമെന്നതും മണ്ണില് ജീര്ണിച്ചുചേരുമെന്നതും ഇതിന്റെ പ്രത്യേകതയാണെന്നും അദ്ദേഹം പറഞ്ഞു.
രാജ്യത്തെ എല്ലാ ജില്ലകളിലും വിതരണം ചെയ്യുന്നതിനായി 500 ഖാദി മാസ്ക് വീതം സൗജന്യമായി ജില്ലാ കലക്ടര്മാര്ക്ക് എത്തിച്ചു നല്കണമെന്നും കീഴ്ഖാദി ഘടകങ്ങള്ക്ക് ചെയര്മാന് നിര്ദേശം നല്കി. കമ്മീഷന്റെ കീഴിലുളള 2400 ഓളം സ്ഥാപനങ്ങളിലൂടെ 12 ലക്ഷം മുഖാവരണങ്ങള് വിതരണം ചെയ്യും. ഇതുനുസരിച്ചുള്ള വിതരണം തുടങ്ങിക്കഴിഞ്ഞു.
യു.പി.എസ്.സി
2021 ജൂലൈയിൽ യുപിഎസ്സി അന്തിമമാക്കിയ റിക്രൂട്ട്മെന്റ് ഫലങ്ങൾ
ന്യൂഡൽഹി, ആഗസ്റ്റ് 27 , 2021
ഇനിപ്പറയുന്ന നിയമന ഫലങ്ങൾ യൂണിയൻ പബ്ലിക് സർവീസ് കമ്മീഷൻ 2021 ജൂലൈ മാസത്തിൽ അന്തിമമാക്കി. ശുപാർശ ചെയ്യപ്പെട്ട പരീക്ഷാര്ഥികളെ തപാൽ മുഖേന നേരിട്ട് അറിയിച്ചിട്ടുണ്ട്. മുഴുവൻ പട്ടിക കാണുന്നതിന് ലിങ്കിൽ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2021/aug/doc202182711.pdf
SKY
(Visitor Counter : 148
പ്രധാനമന്ത്രിയുടെ ഓഫീസ്
ലച്ചിത് ദിനത്തിൽ പ്രധാനമന്ത്രി ലച്ചിത് ബർഫുകന് ആദരാഞ്ജലികൾ അർപ്പിച്ചു
ലച്ചിത് ദിനത്തിൽ പ്രധാനമന്ത്രി ശ്രീ നരേന്ദ്ര മോദി ലച്ചിത് ബർഫുകന് ആദരാഞ്ജലികൾ അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ഇന്ന്, ലചിത് ദിനത്തിൽ, ധീരനായ ലചിത് ബോർഫുകന് ഞാൻ ആദരാഞ്ജലികൾ അർപ്പിക്കുന്നു. ധീരതയുടെയും ബഹുമാനത്തിന്റെയും ദീപ വാഹകനായും അസമിന്റെ മഹത്തായ സംസ്കാരത്തെ ഉയർത്തിപ്പിടിച്ചവനായും അദ്ദേഹം പരക്കെ ഓർമ്മിക്കപ്പെടുന്നു. എല്ലാവർക്കും സമത്വം, നീതി, അന്തസ്സ് എന്ന ആശയത്തിൽ അദ്ദേഹം പ്രതിജ്ഞാബദ്ധനായിരുന്നു. "
(
വിദേശകാര്യ മന്ത്രാലയം
കൊച്ചി റീജിയണൽ പാസ്പോർട്ട് ഓഫീസ് തിങ്കളാഴ്ച തുറന്നു പ്രവർത്തിക്കുന്നതാണ്
മുഹറം അവധി 08.08.2022  ൽ നിന്നും 09.08.2022  ലേക്ക് മാറ്റാനുള്ള സംസ്ഥാന ഗവൺമെന്റ് തീരുമാനവും കൂടാതെ തിരുവനന്തപുരം സെൻട്രൽ ഗവൺമെന്റ് എംപ്ലോയീസ് വെൽഫെയർ കോർഡിനേഷൻ കമ്മിറ്റി പുറത്തിറക്കിയ നോട്ടീസ് പ്രകാരവും, കൊച്ചി റീജിയണൽ പാസ്പോർട്ട് ഓഫീസും ഈ ഓഫീസിന് കീഴിൽ വരുന്ന പാസ്പോർട്ട് സേവാ കേന്ദ്രങ്ങൾ , പോസ്റ്റ് ഓഫീസ് പാസ്പോർട്ട് സേവാ കേന്ദ്രങ്ങൾ  എന്നിവയും 08.08.2022  തുറന്നു പ്രവർത്തിക്കുന്നതാണ്. ഈ ഓഫീസുകൾക്ക് 09.08.2022  അവധിയായിരിക്കും.
ഇതനുസരിച്ച് 09.08.2022 ചൊവ്വാഴ്ച അപ്പോയിൻമെന്റ് എടുത്തിട്ട് ഉള്ള അപേക്ഷകർ, അതത് പി എസ് കെ/ പി ഓ പി എസ് കെ കേന്ദ്രങ്ങളിൽ 08.08.22  നിർദ്ദിഷ്ട സമയത്ത് ഹാജരാകണമെന്ന് അഭ്യർത്ഥിക്കുന്നു.
പ്രധാനമന്ത്രിയുടെ ഓഫീസ്
അസോച്ചം സ്ഥാപക വാരാഘോഷം 2020 ല് പ്രധാനമന്ത്രി മുഖ്യ പ്രഭാഷണം നടത്തി
അസോസിയേറ്റഡ് ചേംമ്പേഴ്സ് ഓഫ് കോമേഴ്സ് ആന്ഡ് ഇന്ഡസ്ട്രി ഓഫ് ഇന്ത്യയുടെ 2020 ലെ സ്ഥാപക വാരാഘോഷത്തില് പ്രധാനമന്ത്രി ശ്രീ നരേന്ദ്ര മോദി വിഡിയോ കോണ്ഫറണ്സിങ്ങിലൂടെ മുഖ്യപ്രഭാഷണം നടത്തി. അസോച്ചം എന്റർപ്രൈസ് ഓഫ് ദി സെന്റിനറി അവാര്ഡ് പ്രധാനമന്ത്രി ടാറ്റാ ഗ്രൂപ്പ് തലവന് ശ്രീ രത്തന് ടാറ്റായ്ക്ക് സമ്മാനിക്കുകയും ചെയ്തു.
സദസിനെ അഭിസംബോധന ചെയ്തു നടത്തിയ പ്രസംഗത്തില് രാഷ്ട്ര പുനര് നിര്മ്മാണപ്രക്രിയയില് വ്യവസായ സമൂഹത്തിന്റെ സംഭാവനകളെ പ്രധാനമന്ത്രി പ്രത്യേകം അനുസ്മരിച്ചു . ഇപ്പോള് ചക്രവാളത്തെ തെടുവാനുള്ള പൂര്ണ സ്വാതന്ത്ര്യം വ്യവസായങ്ങള്ക്കുണ്ട് എന്നും അതിന്റെ മുഴുവന് നേട്ടങ്ങളും അവര് പ്രയോജനപ്പെടുത്തണം എന്നും അദ്ദേഹം അഭ്യര്ത്ഥിച്ചു. സ്വാശ്രയ ഇന്ത്യയില് വരും നാളുകളില് അവരുടെ ശേഷി പൂര്ണമായി വിനിയോഗിക്കണം എന്നും ശ്രീ മോദി കൂട്ടി ചേര്ത്തു.
രാജ്യം ഇന്ന് കോടിക്കണക്കിനു യുവാക്കള്ക്ക് തൊഴിലവസരങ്ങള് നല്കുന്ന സംരംഭകര്ക്കും സമ്പദ് സ്രഷ്ടാക്കള്ക്കമൊപ്പമാണ് എന്നു പ്രധാനമന്ത്രി വ്യക്തമാക്കി. സ്ത്രീകളെയും കഴിവുള്ള ചെറുപ്പക്കാരെയും കൂടുതല് ഉള്പ്പെടുത്തി ക്കൊണ്ട്, വ്യവസായങ്ങളില് നവീകരണങ്ങള് വരുത്തി കൊണ്ട്, ലോകത്തില് കോര്പ്പറേറ്റ് ഗവേണന്സിലും ലാഭം പങ്കുവയ്ക്കലിലും
ഇന്നുള്ള ഏറ്റവും മികച്ച സമ്പ്രദായങ്ങള് എത്രയും വേഗം നടപ്പിലാക്കി കൊണ്ട് രാജ്യത്ത് ഏറ്റവും വിദൂരമായ ഗ്രാമങ്ങളിലെ സാധാരണക്കാരില് വരെ ഉല്പന്നങ്ങൾ എത്തുന്നു എന്ന് വ്യവസായങ്ങള് ഉറപ്പുവരുത്തണം.
ഇന്ത്യന് വ്യവസായത്തില് ഗവേഷണ വികസനത്തിനായി വളരെ തുഛമായ നിക്ഷേപം മാത്രമെ നടക്കുന്നുള്ളു എന്നു പ്രധാനമന്ത്രി വിലപിച്ചു. അമേരിക്കന് വ്യവസായത്തിലെ ഗവേഷണത്തിനും വികസനത്തിനുമായി സ്വകാര്യ മേഖലയുടെ നിക്ഷേപം 70 ശതമാനമാണ് എന്നും പ്രധാനമന്ത്രി കൂട്ടി ചേര്ത്തു. അതിനാല് ഗവേഷണത്തിനും വികസനം എന്നിവ കൂടാതെ കൃഷി, പ്രതിരോധം, ബഹിരാകാശം, ഊര്ജ്ജം, നിര്മ്മാണം, ഔഷധ നിര്മ്മാണം, ഗതാഗത മേഖല എന്നിവയിലുള്ള നിക്ഷേപം വര്ധിപ്പിക്കുന്നതിന് ഇന്ത്യന് വ്യവസായികളെ അദ്ദേഹം ആഹ്വാനം ചെയ്തു.
പുതിയ ഇന്ത്യ, അതിന്റെ ശക്തിയില്, അതിന്റെ വിഭവങ്ങളില്, വിശ്വാസമര്പ്പിച്ചു കൊണ്ട്, ആത്മനിര്ഭർ ഭാരതിലേയ്ക്ക് മുന്നേറുകയാണ് എന്നു പ്രധാനമന്ത്രി സൂചിപ്പിച്ചു. ഈ ലക്ഷ്യം നേടുന്നതിനുള്ള പ്രധാന ഊന്നല് ഉത്പാദനത്തിലാണ്. ഇന്ത്യന് ഉത്പന്നങ്ങളെ പ്രോത്സാഹിപ്പിക്കുന്നതിനുള്ള നിയമ പരിഷ്കരണങ്ങള് തുടര്ച്ചയായി നടപ്പാക്കി വരുന്നു എന്നും അദ്ദേഹം പറഞ്ഞു.
ശരിയായ ചുറ്റുപാടുകള്, പ്രോത്സാഹനങ്ങള്, നയപരിഷ്കാരങ്ങള് തുടങ്ങിയ അത്യാവശ്യ സൗകര്യങ്ങള് നല്കുവാന് ഗവണ്മെന്റിനു സാധിക്കും. എന്നാല് വ്യവസായ പങ്കാളികളാണ് ഈ പിന്തുണയെ വിജയിപ്പിക്കേണ്ടത്. സ്വാശ്രയ ഇന്ത്യ എന്ന സ്വപ്നത്തിന് അതിന് ആവശ്യമായ മാറ്റങ്ങള് നിയമത്തിലും ചട്ടങ്ങളിലും വരുത്തുവാനും രാജ്യം പ്രതിജ്ഞാബദ്ധമാണ്.
ആരോഗ്യ, കുടുംബക്ഷേമ മന്ത്രാലയം
ട്രാൻസ്ജെൻഡർ വ്യക്തികൾക്ക് ആയുഷ്മാൻ ഭാരത്-പിഎംജെഎവൈ-യുടെ കീഴിൽ സമഗ്ര ആരോഗ്യ സംരക്ഷണ സേവനങ്ങൾ ലഭിക്കും
ആയുഷ്മാൻ ഭാരത്-പിഎംജെഎവൈയുടെ കീഴിൽ ട്രാൻസ്ജെൻഡർ വ്യക്തികൾക്കായി സമഗ്രവും സംയോജിതവുമായ ആരോഗ്യ പാക്കേജ് നൽകുന്നതിന് ആരോഗ്യ കുടുംബക്ഷേമ മന്ത്രാലയത്തിന് കീഴിലുള്ള ദേശീയ ആരോഗ്യ അതോറിറ്റി യും സാമൂഹിക നീതി, ശാക്തീകരണ വകുപ്പും തമ്മിൽ ഇന്ന് ഒരു സുപ്രധാന ധാരണാ പത്രത്തിൽ ഒപ്പുവച്ചു.
കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യയുടെയും കേന്ദ്ര സാമൂഹിക നീതി, ശാക്തീകരണ മന്ത്രി ഡോ. വീരേന്ദ്ര കുമാറിന്റെയും സാന്നിധ്യത്തിലാണ് ധാരണാപത്രം ഒപ്പുവെച്ചത്.
എ ബി -പിഎംജെഎവൈ-യുടെ കീഴിൽ ആരോഗ്യ സംരക്ഷണ സേവനങ്ങൾ ലഭ്യമാക്കുന്നതിലൂടെ ട്രാൻസ്ജെൻഡർ സമൂഹത്തിന് അർഹവും മാന്യവുമായ സ്ഥാനം ഉറപ്പാക്കുന്നതിന് ഈ ധാരണാപത്രം സഹായിക്കും. ഇത്തരത്തിൽ ഇതൊരു സുപ്രധാന ദിനമാണെന്ന് കേന്ദ്ര ആരോഗ്യമന്ത്രി ഡോ. മൻസുഖ് മാണ്ഡവ്യ പറഞ്ഞു.
ഇന്നത്തെ ധാരണാപത്രം രാജ്യത്തുടനീളമുള്ള ട്രാൻസ്ജെൻഡർ വ്യക്തികൾക്ക്  എല്ലാ ആരോഗ്യ പരിരക്ഷാ ആനുകൂല്യങ്ങളും ലഭ്യമാക്കും. ഒരു ട്രാൻസ്ജെൻഡർ ഗുണഭോക്താവിന് പ്രതിവർഷം 5 ലക്ഷം രൂപയുടെ ഇൻഷുറൻസ് പരിരക്ഷ സാമൂഹിക നീതി, ശാക്തീകരണ മന്ത്രാലയം നൽകും. നിലവിലുള്ള എ ബി-പിഎംജെഎവൈ പാക്കേജുകളും നിർദ്ദിഷ്ട പാക്കേജുകളും  ചികിത്സയും) ഉൾപ്പെടെ ട്രാൻസ്ജെൻഡർ വിഭാഗത്തിനായി ഒരു സമഗ്രആരോഗ്യ പദ്ധതിയാണ് തയ്യാറാക്കുന്നത്. ട്രാൻസ്ജെൻഡറുകൾക്ക് പ്രത്യേക ചികിത്സാ പാക്കേജുകൾ ലഭ്യമായ, രാജ്യത്തുടനീളമുള്ള എ ബി -പിഎംജെഎവൈ എംപാനൽ ചെയ്ത ഏതെങ്കിലും ആശുപത്രികളിൽ ചികിത്സ തേടാൻ അർഹതയുണ്ട്. മറ്റ് കേന്ദ്ര/സംസ്ഥാന സ്പോൺസേർഡ് പദ്ധതികളിൽ നിന്ന് അത്തരം ആനുകൂല്യങ്ങൾ ലഭിക്കാത്ത എല്ലാ ട്രാൻസ്ജെൻഡർ വ്യക്തികൾക്കും ഈ പദ്ധതി വഴി പരിരക്ഷ ലഭിക്കും.
രണ്ട് മന്ത്രാലയങ്ങളിലെയും മുതിർന്ന ഉദ്യോഗസ്ഥരും ട്രാൻസ്ജെൻഡർ വിഭാഗത്തിലെ അംഗങ്ങളും ചടങ്ങിൽ പങ്കെടുത്തു.
RRTN
പ്രധാനമന്ത്രിയുടെ ഓഫീസ്
ദേശീയ സാങ്കേതികവിദ്യാ ദിനത്തില് ശാസ്ത്രജ്ഞർക്ക് ആദരം അർപ്പിച്ചു് പ്രധാനമന്ത്രി
(ന്യൂഡല്ഹി, മെയ് 11, 2020:
മറ്റുള്ളവരുടെ ജീവിതത്തില് ഗുണപരമായ മാറ്റം ഉണ്ടാക്കുന്നതിന് ശാസ്ത്രവും സാങ്കേതികവിദ്യയും ഉപയോഗപ്പെടുത്തുന്ന ശാസ്ത്രജ്ഞര്ക്ക് പ്രധാനമന്ത്രി ശ്രീ നരേന്ദ്ര മോദി ആദരമർപ്പിച്ചു. ദേശീയ സാങ്കേതികവിദ്യാ ദിനമായ ഇന്ന് പ്രധാനമന്ത്രി ട്വിറ്റര് സന്ദേശത്തിലാണ് ഇക്കാര്യം അറിയിച്ചത്.
'' മറ്റുള്ളവരുടെ ജീവിതത്തില് ഗുണപരമായ മാറ്റമുണ്ടാക്കുന്നതിന് സാങ്കേതികവിദ്യയുടെ കരുത്ത് ഉപയോഗപ്പെടുത്തുന്ന മുഴുവനാളുകളെയും ഈ ദേശീയ സാങ്കേതികവിദ്യാ ദിനത്തില് നമ്മുടെ രാഷ്ട്രം അഭിവാദ്യം ചെയ്യുന്നു. 1998ലെ ഈ ദിനത്തില് വേറിട്ട നേട്ടമുണ്ടാക്കിയ നമ്മുടെ ശാസ്ത്രജ്ഞരെ നാം സ്മരിക്കുന്നു. അത് ഇന്ത്യാ ചരിത്രത്തില് നാഴികക്കല്ലായി മാറിയ മുഹൂര്ത്തമായിരുന്നു''. അദ്ദേഹം പറഞ്ഞു.
ആണവ പരീക്ഷം സാധ്യമായത് കരുത്തുറ്റ രാഷ്ട്രീയ നേതൃത്വമുണ്ടായിരുന്നതുകൊണ്ടാണ് എന്ന് 1998 മെയ് 11ലെ പൊഖ്റാന് ആണവ പരീക്ഷണത്തെ പരാമര്ശിച്ച് പ്രധാനമന്ത്രി പറഞ്ഞു. അദ്ദേഹത്തിന്റെ മന് കി ബാത്ത് റേഡിയോ പ്രഭാഷണങ്ങളിലൊന്നില് ആണവ പരീക്ഷണത്തേക്കുറിച്ച് പറഞ്ഞതും പ്രധാനമന്ത്രി പങ്കുവച്ചു.
'' കരുത്തുറ്റ രാഷ്ട്രീയ നേതൃത്വത്തിനു വ്യത്യസ്ഥമായി പ്രവര്ത്തിക്കാനാകും എന്നുകൂടിയാണ് 1998ലെ പൊഖ്റാന് പരീക്ഷണം തെളിയിച്ചത്. ഇന്ത്യയുടെ ശാസ്ത്രജ്ഞരും അടല്ജിയുടെ ശ്രദ്ധേയ നേതൃത്വവും പൊഖ്റാന് പരീക്ഷണത്തിനു നല്കിയ സംഭാവനയേക്കുറിച്ച് ഞാന് മന് കീ ബാത്ത് പ്രഭാഷണങ്ങളിലൊന്നില് പറഞ്ഞത് ഇതാണ്''. അദ്ദേഹം പറഞ്ഞു.
'' കൊവിഡ് 19ല് നിന്നു ലോകത്തെ മുക്തമാക്കാന് ഇന്ന് സാങ്കേതികവിദ്യ വിവിധതരം ശ്രമങ്ങള് നടത്തിക്കൊണ്ടിരിക്കുകയാണ്. കൊറോണ വൈറസിനെ പരാജയപ്പെടുത്താനുള്ള ഗവേഷണത്തിലും നവീനാശയങ്ങളിലും മുന്നണിപ്പോരാളികളായ മുഴുവനാളുകളെയും ഞാന് അഭിവാദ്യം ചെയ്യുന്നു. ആരോഗ്യപൂര്ണമായ ഒരു മികച്ച ഭൂമി സൃഷ്ടിക്കുന്നതിനു നമുക്ക് സാങ്കേതികവിദ്യയെ ഉപയോഗപ്പെടുത്താം''. ശ്രീ മോദി ട്വീറ്റ് ചെയ്തു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 200.61 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 26,04,797 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 1,45,654 പേർ; ചികിത്സയിലുള്ളത് ആകെ രോഗബാധിതരുടെ 0.33%
(കഴിഞ്ഞ 24 മണിക്കൂറിനിടെ 18,517 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,31,32,140 ആയി; രോഗമുക്തി നിരക്ക് 98.47%
കഴിഞ്ഞ 24 മണിക്കൂറിൽ 20,557 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 4.13%; പ്രതിവാര രോഗസ്ഥിരീകരണ നിരക്ക് 4.64%
ആകെ നടത്തിയത് 87.06 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,98,034 പരിശോധനകൾ
RRTN